Ljekarne Koprivnica

Florijanski trg 4, Koprivnica

URBROJ:2137-110-23-12

Koprivnica, 09. siječanj 2023.

Temeljem članka 30. Statuta Ljekarni Koprivnica, ravnateljica Ljekarni raspisuje

NATJEČAJ

Za prijam u radni odnos

* Magistar / magistra farmacije – 2 izvršitelja, na neodređeno, puno radno vrijeme (1 ispražnjeno radno mjesto i 1 zbog povećanja opsega posla) uz probni rad od 3 mjeseca

Uvjeti – VSS magistar farmacije sa završenim sveučilišnim integriranim preddiplomskim i diplomskim studijem, odobrenje za samostalan rad (važeća licenca), poznavanje rada na računalu.

Uz vlastoručno potpisanu zamolbu, na natječaj je potrebno priložiti:

1) vlastoručno potpisan životopis,

2) presliku diplome,

3) presliku odobrenja za samostalan rad (dostava originala nakon odabira kandidata),

4) presliku domovnice

5) presliku rodnog lista

6) potvrdu o stažu od HZMO-a

Isprave se prilažu u neovjerenom presliku, a prije izbora kandidata predočit će se izvornik.

Kandidati koji ispunjavaju uvjete iz natječaja mogu biti pozvani na testiranje / razgovor.

Na natječaj se mogu prijaviti osobe oba spola.

Nepravovremene i nepotpune prijave neće se razmatrati.

Osobe koje podnesu neuredne prijave (nepotpune i nepravovremene prijave) ili ne ispunjavaju formalne uvjete iz javnog natječaja ne smatraju se kandidatima/kandidatkinjama prijavljenim na natječaj.

Kandidat/kandidatkinja koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine” broj 121/17.i 98/19.; u daljnjem tekstu: Zakon), uz prijavu, dužan/a je, osim dokaza o ispunjavanju traženih uvjeta, priložiti i sve potrebne dokaze iz članka 103. Zakona dostupne na poveznici Ministarstva hrvatskih branitelja:

* <https://branitelji.gov.hr/zaposljavanje-843/843>

Kandidat/kandidatkinja koji se poziva na pravo prednosti pri zapošljavanju sukladno odredbi članka 48.f Zakona o zaštiti vojnih i civilnih invalida rata („Narodne novine” broj 33/92., 57/92., 77/92., 27/93., 58/93., 02/94., 76/94., 108/95, 108/96, 82/01., 103/03., 148/13. i 98/19.), dužan/a je osim dokaza o ispunjavanju traženih uvjeta priložiti i dokaz o priznatom statusu te dokaz o tome na koji način je prestao radni odnos.

Kandidat/kandidatkinja koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom („Narodne novine” broj 157/13., 152/14., 39/18. i 32/20.) uz prijavu, dužan/a je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kandidatkinja koji se poziva na pravo prednosti pri zapošljavanju u skladu s člankom 22. Ustavnog zakona o pravima nacionalnih manjina („Narodne novine” broj 155/02., 47/10., 80/10. i 93/11.) uz prijavu, osim dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Svi zaprimljeni osobni podaci iz zamolbi kandidata prikupljaju se i obrađuju isključivo u svrhu provedbe natječaja te se potom arhiviraju i neće se koristiti u druge svrhe, a kandidati podnošenjem zamolbe pristaju na navedeno, sve u skladu s Općom uredbom o zaštiti podataka i Zakonu o provedbi opće uredbe o zaštiti podataka („Narodne novine” broj 42/18.).

Prijave na natječaj s dokazima o ispunjavanju uvjeta dostavljaju se osobno ili poštom, preporučeno, na adresu:

Ljekarne Koprivnica, Florijanski trg 4, 48 000 Koprivnica, s naznakom „ za natječaj”.

Natječaj je otvoren do 16.01.2023.

Rezultati natječaja bit će objavljeni na internetskoj stranici Ljekarni Koprivnica u roku od 30 dana od odabira kandidata.

Ustanova zadržava diskrecijsko pravo ne izvršiti izbor kandidata po ovom natječaju, bez obrazloženja kao i pravo poništenja natječaja.

Za Ljekarne Koprivnica:

Irena Hadelan, mag.pharm.

ravnateljica